Atlantis
Viimeisin jääkausi, niin sanottu Veiksel-jääkausi, päättyi noin 11 600 vuotta sitten, jolloin alkoi ilmaston nopea lämpeneminen. Platonin tarinan mukaan Atlantiksen uppoaminen sijoittuu juuri tähän samaan aikaan. Otto Muck on esittänyt, että jääkauden yhtäkkisen loppumisen olisi aiheuttanut jokin luonnonmullistus, joka olisi muuttanut Golfvirran suuntaa. Jos Atlantilla olisi ollut noin 400 000 neliökilometrin kokoinen manner, se olisi estänyt Golfvirran kulkemisen pohjoiseen ja Skandinaviaan, ja siten ylläpitänyt näillä alueilla huomattavasti nykyistä kylmempää ilmastoa.
Oerel-interstadiaali
Oerel-interstadiaali oli viime jääkaudella ollut melko lämmin jakso 57 700–55 400 radiohiilivuotta sitten tai noin 61 000–56 000 vuotta sitten. Jään uskotaan vetäytyneen tällä kaudella suurelta osin Suomen yltä. Kausi on NGRIP-näytteen interstadiaali 14 tai 16–17. Kaudella oli pohjoisen pallonpuoliskon pohjoisosien lämpötila noin 5 astetta nykyistä elempi, kun se viime jääkauden huipulla oli 10 astetta alempi.